MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 110
  Consiliul Local al Municipiului Craiova, întrunit în şedinţa  ordinară din data de 31.03.2011;

  Având în vedere raportul nr.53656/2011 prin care se propune Consiliului Local al Municipiului Craiova să se constate încetarea de drept a mandatului de consilier municipal al dlui. Ion Octavian Florin, urmare a demisiei sale şi validarea mandatului de consilier local al dlui.Ştefănescu Iulian Ilie şi rapoartele comisiilor de specialitate ale Consiliului Local al Municipiului Craiova nr.50, 51, 52, 53 şi 54/2011;
În conformitate cu prevederile art.9 alin.2 lit. a coroborat cu art.10 şi art.12 din Legea nr.393/2004 privind Statutul aleşilor locali, modificată şi completată prin Legea nr.249/2006;


În temeiul art.30 alin.6, art.45 alin.1 şi art.61 alin.2 din Legea nr.215/2001, republicată, privind administraţia publică locală;
H O T Ă R Ă Ş T E:

 Art.1.  Se ia act de demisia din calitatea de consilier local în cadrul Consiliului Local al Municipiului Craiova, a domnului Ion Octavian Florin. 
 Art.2. Se declară vacant locul de consilier local în cadrul Consiliului Local al Municipiului Craiova al domnului Ion Octavian Florin.
 Art.3. Se validează mandatul de consilier local al d-lui ŞTEFĂNESCU IULIAN ILIE, următorul supleant  de pe lista electorală a Partidului Democrat - Liberal. 
   Art.4. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.6/2008 referitoare la stabilirea comisiilor de specialitate pe domenii de activitate, nr.389/2009 referitoare la organizarea Comisiei mixte pentru elaborarea Statutului Municipiului Craiova,  nr.511/2009 referitoare  la modificarea componenţei Comisiei de vânzare a spaţiilor cu destinaţia de cabinete medicale  şi  Comisiei de contestaţie şi nr.347/2010 referitoare la desemnarea reprezentanţilor Consiliului Local al Municipiului Craiova în consiliile de administraţie ale unităţilor de învăţământ preuniversitar din municipiul Craiova.
  Art.5. Primarul Municipiului Craiova, prin aparatul de specialitate: Serviciul Administraţie Publică Locală  şi Direcţia Economico – Financiară vor aduce la îndeplinire prevederile prezentei hotărâri.

